钦定古今图书集成/明伦汇编/闺媛典/第038卷 > 皇清二 > 王绍妻钱氏
## 钦定古今图书集成/明伦汇编/闺媛典/第038卷 > 皇清二 > 王绍妻钱氏

按《宜兴县志》：钱氏，潼渚王绍妻。事姑孝谨。一日，母饷以烹鹅，覆菜其上，氏即分菜奉姑。徐按得鹅，急欲补奉，而姑适至，氏愧恨无地，奔告母曰：“吾进菜于姑，而遗其鹅，仓卒失误，罪可辞乎？我必死，然姑待我厚，必以丧妇为戚，是重罪也。愿将妹妻吾夫，吾目瞑矣。” 果自缢。其母家哀其志，以次女续焉。